钦定古今图书集成/明伦汇编/官常典/第397卷 > 夏时
## 钦定古今图书集成/明伦汇编/官常典/第397卷 > 夏时

按《明外史》本传：“时字以正，钱塘人。永乐十六年进士。
授户科给事中。洪熙元年，议改钞法，时力言其扰市
肆，无裨国用，疏留中。钞果大沮，民多犯禁，议竟寝。帝
思时言，命侍皇太子祀孝陵，所过有灾伤，辄白太子
发粟以赈。留署南京户科，宣德初，一日三上封事，称
旨，命署尚宝司，兼理吏、礼、兵、刑四科，视七篆无留事。”
命核后湖、黄册，陈便宜十四事。邳、徐、济宁、临清、武清
旱，以时请，遣官赈之。寻擢江西佥事。正统三年，时奏：
“今守令多刻刑无辜，伤和干纪。乞令御史、按察司官
遍阅罪囚，释冤滞，逮按枉法官吏。”从之。迁参议，奏恤
民六事。多议行，大臣交荐，超擢广西左布政使。前后
所上又十馀疏，虽不尽用，天下壮其敢言。年未七十，
致仕归，卒。其为佥事时，进知州柯暹所撰《教民条约》